Vanhan huopakaton uusinta on mahdollista toteuttaa vanhan kattohuovan päälle. Tilanne ei ole kuitenkaan täysin yksioikoinen, vaan huomioon täytyy ottaa vanhan huopakatteen kunto esimerkiksi kiinnityksen osalta. Jotta uusi palahuopa tai rullahuopa voidaan asentaa, täytyy vanhan pinnan olla vahvasti kiinni sekä sen pintojen alla ei saa olla ilmaa tai ryppyjä. Mikäli ryppyjä tai muuta ilmenee, tulee ne poistaa esimerkiksi leikkaamalla ne auki ja kiinnittämällä kunnolla esimerkiksi huopakattonaulojen avulla. Tietenkin myös irtoroskat, kuten lehdet, havut sekä erilainen kasvusto sammalta myöten tulee poistaa ennen uuden huopakerroksen asennusta.